Komisijos komunikatas europos Parlamentui pagal EB sutarties 251 straipsnio 2 dalies antrąją pastraipą del Tarybos priimtos bendrosios pozicijos, siekiant priimti Europos Parlamento ir Tarybos direktyvą, iš dalies keičiančią Tarybos direktyvą 74/408/EEB del motoriniu transporto priemoniu sedyniu, ju tvirtinimo itaisu ir galvos atramu /* KOM/2004/0769 galutinis - COD 2003/0128 */





Briuselis, 25.1.2005 KOM(2004) 769 galutinis 2003/0128 (COD) . KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos priimtos bendrosios pozicijos, siekiant priimti Europos Parlamento ir Tarybos direktyvą, iš dalies keičiančią Tarybos direktyvą 74/408/EEB dėl motorinių transporto priemonių sėdynių, jų tvirtinimo įtaisų ir galvos atramų . 2003/0128 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos priimtos bendrosios pozicijos, siekiant priimti Europos Parlamento ir Tarybos direktyvą, iš dalies keičiančią Tarybos direktyvą 74/408/EEB dėl motorinių transporto priemonių sėdynių, jų tvirtinimo įtaisų ir galvos atramų 1- PAGRINDINIAI FAKTAI Pasiūlymas pateiktas EP ir Tarybai (dokumentas KOM (2003) 361 galutinis – 2003/0128/COD)): | 2003 6 20 | Ekonomikos ir socialinių reikalų komiteto nuomonė pateikta: | 2003 12 10 | Europos Parlamento nuomonė po pirmojo svarstymo pateikta: | 2003 12 17 | Bendroji pozicija priimta: | 2005 1 24. | 2- KOMISIJOS PASIŪLYMO TIKSLAS Pasiūlymas dėl direktyvos yra vienas šių trijų pasiūlymų, kuriais numatoma įvesti reikalavimą įtaisyti saugos diržus visose transporto priemonėse. Šios priemonės yra Direktyvos 2003/20/EB iš dalies keičiančios Tarybos direktyvą 91/671/EEB dėl privalomo saugos diržų naudojimo priėmimo pasekmė. Šiuo pasiūlymu ypač numatoma įtaisyti sėdynes, kurios būtų pritaikytos jose įtvirtinti saugos diržus. Juo taip pat draudžiama įtaisyti atlošais į transporto priemonės sienas atremtas sėdynes turistiniuose autobusuose (išskyrus viešojo transporto priemonėms skirtas sėdynes), nes jas naudojant keleiviai nėra maksimaliai apsaugoti. 3- PASTABOS DĖL BENDROSIOS POZICIJOS 3.1. Bendros pastabos dėl bendrosios pozicijos Pagrindinis Tarybos siūlomas dalinis pakeitimas yra susijęs su atlenkiamomis sėdynėmis (arba atverčiamomis sėdynėmis), kurioms buvo netaikoma direktyva. Jas įtraukus į direktyvos taikymo sritį, Taryba norėjo, kad šios sėdynės atitiktų kitoms sėdynėms taikomas technines nuostatas. Be to, Taryba įtraukė geometrinius kriterijus, pagal kuriuos apibrėžiama atlošu į transporto priemonės sieną atremta sėdynė. Komisija pritaria šiems daliniams pakeitimams, nes, pirma, bus padidinta keleivių (labai dažnai vaikų), naudojančių šias sėdynes, sauga ir, antra, bus palengvintas direktyvos techninių nuostatų taikymas. 3.2. Pastabos dėl Europos Parlamento priimtų dalinių pakeitimų pirmojo svarstymo metu. Parlamentas pasiūlė turistiniuose autobusuose netaikyti draudimo įtaisyti atlošais į transporto sienas atremtas sėdynes. Taryba nepriėmė Europos Parlamento dalinių pakeitimų ir Komisijos pasiūlymo nepakeitė. Komisija po pirmojo svarstymo nurodžiusi, kad savo pasiūlyme nedarys jokių pakeitimų, visapusiškai pritaria Tarybos priimtam pasiūlymui. 4- I ŠVADOS Komisija siūlo įvesti reikalavimą visose transporto priemonėse įtaisyti saugos diržus, siekiant, kad keleiviai neiškristų iš transporto priemonės. Tam, kad saugos diržais būtų suteikta maksimali apsauga, jie turėtų būti pritvirtinti prie sėdynių, kurios būtų pritaikytos atremti susidūrimo metu diržui tenkantį smūgį. Taip pat svarbu, kad sėdynės atlošas galėtų sugerti energiją. Neįvykdžius šių sąlygų, sėdynes išdėstant atlošais į transporto priemonės sienas, Komisija siūlo tokias sėdynes uždrausti. Taryba patvirtino keletą Komisijos rekomenduojamų priemonių, padarydama du priemones pagerinančius pakeitimus. Be to, Taryba atmetė Europos Parlamento siūlomus dalinius pakeitimus. Taigi daroma išvada, kad Komisija visapusiškai pritaria Tarybos bendrajai pozicijai.